Vanderbijlpark - Wikipedia

# Vanderbijlpark

### vanuit Wikipedia, die vrye ensiklopedie.

Vanderbijlpark
Land: | Suid-Afrika
Provinsie: | Gauteng
Gestig in: | 1949
Koördinate: | 26°42' S, 27°49' O
Skakelkode: | 016

Vanderbijlpark is 'n industriële dorp geleë langs die Vaalrivier in Gauteng, Suid-Afrika. Tesame met Vereeniging en Sasolburg maak Vanderbijlpark deel uit van die Vaaldriehoek, 'n groot industriële gebied in Suid-Afrika. Die dorp val binne die grense van die Sedibeng-distrik en word bestuur deur die Emfuleni Plaaslike Munisipaliteit.

Onder omliggende woongebiede val Boipatong, Sebokeng en Sharpeville.

## [wysig] Geskiedenis

Vanderbijlpark het onstaan toe Eerste Minister Jan Smuts destyds die briljante, jong wetenskaplike, Dr. H.J. van der Bijl (wat op daardie stadium in die Verenigde State van Amerika gewerk het) teruggeroep het na Suid-Afrika in1920 om die regering te adviseer m.b.t. die land se industriële ontwikkeling. Dr. Van der Bijl was betrokke by die Yster en Staal Korporasie se aanleg in Pretoria en met die toenemende vraag na die produk gedurende die Tweede Wêreldoorlog is 100 km2 grond aangekoop om 'n groot modeldorp en staalaanleg te ontwikkel. Die staalaanleg is in 1947 geopen en die dorp in 1949. Met die opening van YSKOR se tweede staalaanleg in 1952 deur die Goewerneur-generaal, E.G. Jansen, het Vanderbijlpark munisipale status behaal.

## [wysig] Onderrig

  Sien ook Lys van skole in Vanderbijlpark

Daar is ongeveer 60 laer- en hoërskole in die Vaaldriehoek-omgewing, waarvan 16 laerskole en 8 hoërskole in Vanderbijlpark is.

Tersiêre Onderrig

Die Vaaldriehoek-kampus van die Noordwes-Universiteit is geleë te Vanderbijlpark langs die oewers van die Vaalrivier en spog met studentegetalle van oor die 3000.

## [wysig] Eksterne skakels

- Google Kaarte
- Sedibeng Distrik Munisipaliteit
- Emfuleni Plaaslike Munisipaliteit
- Mittal Staal Suid-Afrika
- Mittal Staal
- Vaal Triangle Info
- Noordwes-Universiteit

Ontsluit van "http://af.wikipedia.org../../../v/a/n/Vanderbijlpark.html"

Kategorie: Dorpe in Suid-Afrika

##### Views

- Artikel
- Bespreking
- Huidige wysiging

##### Soek